Így rágunk mi | Szájharmónia
Étkezés után rág a magyar – derült ki az Orbit legfrissebb felméréséből. A válaszadók több mint fele a reggeli, az ebéd vagy a vacsora után, harmada-harmada pedig nassolás, illetve bármilyen más étkezés alkalmával dob be egy rágót. Leginkább leheletünk frissessége miatt rágózunk, de akadnak köztünk olyanok is, akik idegességükben nyúlnak drazsé után.
Összességében a válaszadók harmada (34%) tartja magát igazi „rágófan”-nek, több mint felük (55%) pedig nagy rajongónak. Ám az Orbit 2000 fő megkérdezésével készült, friss felméréséből[1] az is kiderült, hogy a fiúk bizony nagyravágyóbbak a lányoknál, már ami a rágózást illeti. Míg a teremtés koronái egy alkalommal több drazsét is bedobnak, addig a lányok megelégszenek egyetlen leheletfrissítővel. Ám abban mindkét nem egyetért, hogy rágózni evés után a legjobb: a válaszadók több mint fele (52%) a főétkezések után, harmada pedig nassolás (34%), illetve bármilyen étkezés alkalmával, miután jóllakott (33%), rágózik.
A válaszadók inkább adnak, mint kapnak rágót, azt is főként akkor, ha valaki kér tőlük (68%). Kevesen vannak az önkritikusok (3%), és valamivel többen azok, akik drazsét adnak rossz leheletű barátaiknak (14%). A fiúk (59%) ritkábban kínálnak rágót „csak úgy”, mint a lányok (71%), ám a lányokhoz képest (13%) gyakrabban – 19 százalékuk – nyújtanak célzás értékkel például egy drazsét ismerősüknek. A többséget zavarja a munkahelyi vagy iskolai szomszéd rossz lehelete: míg a megkérdezettek 64%-a a rágóban látja az egyetlen megoldást, addig 21 százalék inkább átül máshova.
[1] Az Orbit Facebook felmérésében 2053-an vettek részt 2013 novemberében. A kérdőívet kitöltők többsége nő (79%), a legtöbben fiatal felnőttek. A válaszolók fele (51%) 19 és 35 év, közel negyede (23%) pedig 36 és 50 év közötti.
rágózási szokások